Татарстан Республикасы

Министрлар Кабинетының

2014 ел, 5 декабрь, 948 нче

карарына кушымта

Татарстан Республикасы норматив хокук актлары проектларының

җайга салу йогынтысын бәяләү һәм Татарстан Республикасы норматив хокук актларына экспертиза үткәрү тәртибе

1. Гомуми нигезләмәләр

1.1. Бу Тәртип «Россия Федерациясе субъектлары дәүләт хакимиятенең закон чыгару (вәкиллекле) һәм башкарма органнарын оештыруның гомуми принциплары турында» 1999 ел, 6 октябрь, ФЗ-184 нче Федераль законның 26.3-3 статьясы, «Татарстан Республикасы норматив хокук актлары проектларының җайга салу йогынтысын бәяләүне уздыру һәм Татарстан Республикасы норматив хокук актларына экспертиза ясау тәртибе турында» 2014 ел, 7 март, ТРЗ-14 нче Татарстан Республикасы Законы нигезендә эшләнде һәм эшмәкәрлек һәм инвестиция эшчәнлеген гамәлгә ашыру мәсьәләләренә кагыла торган Татарстан Республикасы закон проектларының, Татарстан Республикасы Президенты указлары проектларының, Татарстан Республикасы Министрлар Кабинеты карарлары проектларының, Татарстан Республикасы башкарма хакимиятенең бүтән органнары норматив хокук актлары проектларының (алга таба – норматив хокук актлары проектлары) җайга салу йогынтысын бәяләү үткәрүгә бәйле булган мөнәсәбәтләрне җайга сала һәм эшмәкәрлек һәм инвестиция эшчәнлеген гамәлгә ашыру мәсьәләләренә кагыла торган Татарстан Республикасы законнарына, Татарстан Республикасы Президенты указларына, Татарстан Республикасы Министрлар Кабинеты карарларына, Татарстан Республикасы башкарма хакимиятенең бүтән органнары норматив хокук актларына (алга таба – норматив хокук актлары) экспертиза үткәрү тәртибен билгели.

1.2. Бу Тәртипнең нигезләмәләре түбәндәге норматив хокук актлары проектларының җайга салу йогынтысын бәяләүгә һәм норматив хокук актларына экспертиза үткәрүгә бәйле булган мөнәсәбәтләргә карата кулланылмый:

дәүләт сере элементларын үз эченә алган;

халыкара йөкләмәләрне үтәү йөзеннән кабул ителә (чыгарыла торган).

1.3. Бу Тәртип максатлары өчен түбәндәге төп төшенчәләр файдаланыла:

Җайга салу органы – норматив хокук актын кабул иткән йә кабул итәргә (чыгарырга) планлаштыра торган Татарстан Республикасы дәүләт хакимияте органы;

Вәкаләтле орган – норматив хокук актлары проектларының җайга салу йогынтысын бәяләү һәм норматив хокук актларына экспертиза үткәрүгә вәкаләтләр бирелгән Татарстан Республикасы дәүләт хакимияте башкарма органы;

Җайга салу йогынтысын бәяләү буенча эксперт советы – Вәкаләтле орган каршындагы җайга салу йогынтысын бәяләү советы (алга таба – Эксперт советы);

норматив хокук акты проектының җайга салу йогынтысын ачык бәяләү – җайга салу, фәнни, ачык булган барлык мәгълүмат тарафыннан кулланылучы алга таба тикшереп була торган техникалардан файдаланып, шулай ук ачык консультацияләр, чыгымнарны һәм сайлап алынган альтернативаларның отышлы булу-булмавын анализлау барышында алынган төрле фикерләрне исәпкә алып, кирәгеннән артык һәм нәтиҗәле булмаган җайга салуны булдырмый калу өчен бу максатларга ирешү альтернативларын сайлап алу проблемаларын һәм максатларын билгеләү (алга таба – җайга салу йогынтысын бәяләү);

норматив хокук актларына экспертиза үткәрү – Вәкаләтле орган үзе раслый торган план нигезендә эшмәкәрлек һәм инвестиция эшчәнлеген гамәлгә ашыруга нигезсез комачаулый торган нигезләмәләрне ачыклау максатларында үткәрә торган процедура;

норматив хокук акты проектының җайга салу йогынтысын бәяләү үткәрү турында җыелма хисап (алга таба – җыелма хисап) - Вәкаләтле орган билгеләгән форма буенча Җайга салу органы тарафыннан тутырылучы һәм иҗтимагый мөнәсәбәтләрнең тиешле өлкәсендә ачыкланган проблеманы хәл итүнең мөмкин булган вариантлары турында Җайга салу органы үткәргән тикшеренү йомгаклары буенча нәтиҗәләрне, шулай ук хәл итүнең күрсәтелгән вариантларын куллануның отышлы булу-булмавын һәм чыгымнарны хисаплау нәтиҗәләрен үз эченә алган хисап;

норматив хокук акты проектының җайга салу йогынтысын детальләп (тирәнтен) бәяләү – Эксперт советы билгеләнгән тәртиптә ачык консультацияләр материалларын файдаланып үткәрә торган бәяләү;

ачык консультацияләр – норматив хокук актының җайга салу йогынтысын бәяләү процедурасын үткәрү һәм җайга салу йогынтысын бәяләү турындагы бәяләмәне әзерләү барышында Җайга салу органы оештыра торган норматив хокук акты проектын кызыксынучы затлар белән ачык тикшерү.

1.4. Норматив хокук актлары проектларының җайга салу йогынтысын бәяләү процедурасында һәм норматив хокук актларына экспертиза үткәрүдә катнашучылар булып Җайга салу органы, Вәкаләтле орган, Эксперт советы, Татарстан Республикасы дәүләт хакимияте органнары һәм җайга салу йогынтысын бәяләү процедурасын һәм экспертиза үткәрү барышында ачык консультацияләрдә катнашучы кызыксынучы затлар тора.

1.5. Җайга салу йогынтысын бәяләүгә бәйле рәвештә барлыкка килә торган мөнәсәбәтләрне норматив хокук җайга салу федераль законнар, Татарстан Республикасы законнары һәм алар нигезендә кабул ителә торган Россия Федерациясенең һәм Татарстан Республикасының башка норматив хокук актлары һәм бу Тәртип нигезендә гамәлгә ашырыла.

1.6. Норматив хокук актлары проектларының җайга салу йогынтысын бәяләүнең һәм норматив хокук актларына экспертиза үткәрүнең төп принциплары булып түбәндәгеләр тора:

Татарстан Республикасы дәүләт хакимияте органнарының норматив документлар эшләү эшчәнлеге планнарының ачык булуын тәэмин итү;

җайга салуның карала торган өлкәсендә тикшерелүче акт турыдан-туры яки читләтеп кагыла торган мөмкин булган иң күп затлар даирәсе (экспертларны кертеп) тарафыннан норматив хокук актын яки норматив хокук акты проектын карап тикшерүне тәэмин итү;

җайга салу йогынтысын бәяләүдә катнашучыларны норматив хокук акты яки норматив хокук акты проекты эчтәлеге белән таныштыру өчен җитәрлек вакытлар билгеләү һәм аларны үтәү;

җайга салу йогынтысын бәяләүдә катнашучыларга норматив хокук акты проектын эшләү һәм проект буенча ачык консультацияләрнең планда каралган вакыты турында максатчан мәгълүмат бирү мәҗбүри булу;

җайга салу йогынтысын бәяләүдә катнашучылар белән консультацияләр үткәрү ачык булу;

кызыксынучы гражданнар, гражданнар төркемнәре һәм оешмалар катнашында ачык консультацияләр нәтиҗәләрен гомумиләштерү һәм аларны «Интернет» мәгълүмат-телекоммуникация челтәрендә (алга таба – «Интернет» челтәре) урнаштыру мәҗбүри булу;

җайга салу йогынтысын бәяләү турындагы бәяләмәдәге нәтиҗәләрне, исәпкә алынмаган тәкъдимнәрне башкалары белән бергә әлеге тәкъдимнәрне кире кагуны нигезләүне үз эченә алган аерым документ итеп рәсмиләштереп, Җайга салу органы тарафыннан исәпкә алу;

җайга салу йогынтысын бәяләү процедурасы үткәрелгән норматив хокук актын кабул итү (чыгару) турында соңгы карарны кабул итүче затларның мондый карарны кабул итү аркасында китереп чыгарырга мөмкин булган зыяннар хакында тулысынча хәбәрдар булуы;

Вәкаләтле органга норматив хокук актын кабул итү (чыгару) турында карар кабул итүче затларның теге яки бу гамәлләренә карата шикаять бирү тәртибе.

2. Норматив хокук актлары проектларының җайга салу йогынтысын бәяләү процедурасында катнашучыларның вәкаләтләре

2.1. Вәкаләтле орган:

мониторинг үткәрә һәм экспертлар һәм Татарстан Республикасы дәүләт хакимияте органнары функцияләре кодификаторы нигезендә икенче дәрәҗәдәге дәүләт идарәсе функцияләренең һәркайсы буенча җайга салу йогынтысын бәяләүдә катнашыр дип күздә тотылучылар турында мәгълүматлар базасын формалаштыра;

Эксперт советы составы турында тәкъдимнәр әзерли һәм аларны бастырып чыгаруны («Интернет» челтәрендә рәсми сайтта урнаштыруны) гамәлгә ашыра;

Эксперт советы составын төзи һәм аның эшен тәэмин итә;

«Интернет» челтәрендә рәсми сайт эшен тәэмин итә;

норматив хокук актлары проектларын, җыелма хисап материалларын һәм җайга салу йогынтысын бәяләүгә бәйле булган башка материалларны бастырып чыгаруны (вәкаләтле органның «Интернет» челтәрендәге рәсми сайтында урнаштыруны) тәэмин итә;

җыелма хисап формасын раслый.

2.2. Җайга салу органы:

норматив хокук акты проектын эшләү турындагы хәбәрнамәне бу Тәртипнең 3 бүлегендә билгеләнгән тәртиптә «Интернет» челтәрендәге рәсми сайтында урнаштыра;

дәүләт җайга салу концепциясен эшләүне планлаштыра;

җайга салу хәл итәргә йөз тоткан проблеманы билгели;

куелган максатка ирешергә ярдәм итә торган төрле вариантларны карый;

проблеманы хәл итүгә йөз тоткан кулланыла торган административ җайга салу китереп чыгарырга мөмкин булган нәтиҗәләрне анализлый;

гражданнар, хуҗалык субъектлары, дәүләт һәм тулаем җәмгыять өчен җайга салу максатларына ирешү ысулын тормышка ашыру чыгымнарын һәм аның отышлы якларын, шул исәптән сан ягыннан бәяләүне гамәлгә ашыра;

норматив хокук акты проектын эшли, аны ачык итеп тикшерүне гамәлгә ашыра;

Вәкаләтле органның норматив акты белән билгеләнгән форма буенча җыелма хисап төзи;

норматив хокук акты проектын һәм җыелма хисапны аларны Эксперт советы тарафыннан карау өчен Вәкаләтле органга җибәрә.

2.3. Эксперт советы:

норматив хокук акты проектын һәм җыелма хисапны карый;

норматив хокук акты проектын, әгәр дә ул бу Тәртиптә билгеләнгән таләпләргә туры килмәсә, эшләп бетерү өчен җибәрә;

норматив хокук акты проектын хуплау, җайга салу йогынтысын детальләп бәяләү һәм ачык консультацияләр үткәрү зарурлыгы, норматив хокук акты проектын нигезле кире кагу, ачык консультацияләр үткәрү һәм җайга салу йогынтысын детальләп бәяләү материалларын исәпкә алып (әгәр дә алар карар кабул итү вакытына үткәрелгән булса), җиренә җиткереп эшләп бетерү өчен аны, нигезләп, Җайга салу органына җибәрү турында карар кабул итә;

ачык консультацияләр үткәрү вакытын билгели;

тикшерелә торган һәр норматив хокук акты проекты өчен төзелүче эшче төркем составын раслый һәм җайга салу йогынтысын детальләп бәяләү үткәрү өчен Эксперт советы әгъзалары составыннан аның җитәкчесен билгели.

2.4. Норматив хокук актлары проектларының җайга салу йогынтысын бәяләү процедурасында һәм норматив хокук актлары проектларына экспертиза үткәрүдә катнашучылар әлеге процедураларда түбәндәге формаларда катнашу хокукына ия:

кисәтмәләр һәм тәкъдимнәр җибәрү;

норматив хокук акты проектын эшләүчеләр, Эксперт советы әгъзалары, эшче төркем әгъзалары белән консультацияләрдә катнашу;

Эксперт советы кандидатураны раслаганда эшче төркем эшчәнлегендә катнашу;

ачык консультацияләрдә катнашу;

җайга салу йогынтысын бәяләүнең билгеләнгән процедурасы бозылган очракта, кабул ителгән (чыгарылган) норматив хокук актын судта яклау.

3. Норматив хокук актлары проектларының җайга салу йогынтысын бәяләү процедурасын оештыру һәм гамәлгә ашыру

3.1. Норматив хокук акты проектын эшләү турындагы хәбәрнамәне урнаштыру Җайга салу органы тарафыннан гамәлгә ашырыла.

3.1.1. Норматив хокук акты проектының җайга салу йогынтысын бәяләү процедурасын үткәрү максатларында, Җайга салу органы норматив хокук акты проектын әзерләү турында карар кабул ителгәннән соң өч көн эчендә норматив хокук акты проектын эшләү турындагы хәбәрнамәне (алга таба – хәбәрнамә) «Интернет» челтәрендәге тиешле рәсми сайтында (алга таба – Җайга салу органының рәсми сайты) урнаштыра.

3.1.2. Хәбәрнамә ачыкланган проблеманы хәл итәргә мөмкинлек бирә торган вариантларның чагыштырма анализыннан гыйбарәт һәм түбәндәгеләрне үз эченә ала:

тәкъдим ителә торган җайга салу ысулы хәл итәргә йөз тоткан проблеманы нигезләүне;

җайга салу максатының кыскача аңлатмасын һәм тиешле иҗтимагый мөнәсәбәтләрнең гомуми тасвирламасын;

җайга салуның тәкъдим ителә торган ысулы һәм проблеманы хәл итүнең башка ысуллары тасвирламасын, аларның гамәле кагылачак затлар даирәсен күрсәтеп һәм проблеманы әлеге ысуллар белән хәл итү китереп чыгару ихтималы булган куркынычларны һәм аның уңай нәтиҗәләрен һәм тискәре зыяннарын чагыштырмача бәяләп:

норматив хокук актының төрен, исемен һәм үз көченә керер дип планлаштырыла торган вакытын;

күчеш чорын билгеләргә кирәк булу яки кирәк булмау турындагы мәгълүматларны;

Җайга салу органы кызыксынучы барлык затлар тәкъдимнәрен кабул итүне гамәлгә ашырачак вакытны (ул хәбәрнамә Җайга салу органының рәсми сайтында урнаштырылган көннән унбиш календарь көннән дә ким булмаска тиеш), аларны кертү ысулын һәм кызыксынучы барлык затлар тәкъдимнәрен кабул итү өчен электрон адресны.

3.1.3. Хәбәрнамәгә түбәндәгеләр теркәлә һәм Җайга салу органының рәсми сайтында урнаштырыла:

концепция проекты яки тәкъдим ителә торган җайга салуны билгеләүне күздә тота торган норматив хокук акты проекты;

ачык консультацияләрдә катнашучылар өчен сораулар исемлеге;

проблеманы һәм тәкъдим ителүче җайга салуны нигезли торган башка материаллар.

3.1.4. Җайга салу органы хәбәрнамә рәсми сайтта урнаштырылган көндә хәбәрнамәне урнаштыру урыны турындагы мәгълүматны (тулы электрон адресын) түбәндәге Татарстан Республикасы дәүләт хакимияте органнарына һәм оешмаларга җибәрә:

Вәкаләтле органга һәм Татарстан Республикасы дәүләт хакимиятенең бүтән кызыксынучы органнарына;

Татарстан Республикасы Президенты каршындагы Эшкуарлар хокукларын яклау буенча вәкаләтле вәкилгә;

эшчәнлекләренең максаты эшмәкәрлек эшчәнлеге субъектлары мәнфәгатьләрен яклау һәм аларның мәнфәгатьләреннән чыгып эш итү булган оешмаларга;

норматив хокук акты проектын тикшерүгә җәлеп итәргә кирәк булган бүтән оешмаларга.

3.1.5. Җайга салу органы тәкъдимнәрне кабул итү вакыты чыккан көннән календарь көннәрдә исәпләнә торган утыз көн эчендә:

тәкъдим ителә торган хокукый җайга салу концепциясен тикшерү барышында кергән тәкъдимнәрне эшкәртүне гамәлгә ашыра;

билгеләнгән вакытта кергән тәкъдимнәрне карый;

тәкъдимнәр сводкасын аларны исәп алу яки кире кагу сәбәпләре турындагы мәгълүматларны күрсәтеп төзи;

ачыкланган проблеманы хәл итү максатларында норматив хокук акты проектын әзерләү йә тәкъдим ителә торган хокукый җайга салуны кертүдән баш тарту турында карар кабул итә.

3.1.6. Тәкъдимнәр сводкасында түбәндәге мәгълүмат күрсәтелә:

тәкъдимнең авторы һәм эчтәлеге;

аны карау нәтиҗәсе (бу тәкъдимне норматив хокук акты проектын эшләгәндә йә аны эшләүдән баш тарту турындагы карарны нигезләгәндә файдалану күздә тотыламы, юкмы; тәкъдимне файдаланудан баш тарткан очракта, мондый карарны кабул итү сәбәпләре күрсәтелә).

Бу Тәртипнең 3.1.4 нче пункты нигезендә хәбәрнамә урнаштыру турында мәгълүмат җибәрелгән Татарстан Республикасы дәүләт хакимияте органнары һәм оешмалар исемлеге.

3.1.7. Норматив хокук акты проектын әзерләү йә тәкъдим ителә торган хокукый җайга салуны кертүдән баш тарту хакында карар кабул ителгән көндә Җайга салу органы үзенең рәсми сайтында кабул ителгән карар турында мәгълүмат, тәкъдим ителә торган хокукый җайга салу идеясен (концепциясен) тикшерү нәтиҗәләре буенча алынган тәкъдимнәр сводкасын урнаштыра.

Кабул ителгән карар турындагы мәгълүматны Җайга салу органы ул кабул ителгән көндә бу Тәртипнең 3.1.4 нче пунктчасында күрсәтелгән оешмаларга һәм Татарстан Республикасы дәүләт хакимияте органнарына җибәрә.

3.2. Җайга салу органы тарафыннан норматив хокук акты проектын әзерләү, аны халык арасында тикшерү, җыелма хисап төзү.

3.2.1. Ачыкланган проблеманы хәл итү өчен тәкъдим ителә торган хокукый җайга салуны кертү кирәклеге турында карар кабул ителгән очракта, Җайга салу органы тәкъдим ителә торган хокукый җайга салуның булган вариантларыннан иң яхшысын сайлап ала, аның нигезендә тиешле норматив хокук акты проектын эшли һәм җыелма хисап төзи.

3.2.2. Хокукый җайга салуның иң яхшы вариантын сайлап алу түбәндәге төп критерийларны исәпкә алып гамәлгә ашырыла:

җайга салуның игълан ителгән максатларына ирешү ихтималы дәрәҗәсе югары булу белән билгеләнә торган нәтиҗәлелек;

Россия Федерациясе бюджет системасы бюджетларының һәм тәкъдим ителә торган хокукый җайга салуның потенциаль адресатларының күздә тотыла торган чыгымнары нигезле булу дәрәҗәсе һәм баскычы;

иҗтимагый мөнәсәбәтләрнең тиешле өлкәсе өчен аны үстерүгә уңай шартлар тудыруда чагыла торган күздә тотылучы файда.

3.2.3. Җыелма хисапны Җайга салу органы, хәбәрнамәне урнаштыруга бәйле рәвештә кергән тәкъдимнәрне карау нәтиҗәләрен исәпкә алып, Вәкаләтле орган раслаган форма буенча тутыра.

3.2.4. Җыелма хисап эшләүченең җитәкчесе яки аның урынбасары тарафыннан имзалана һәм раслана һәм түбәндәге мәгълүматларны үз эченә алырга тиеш:

норматив хокук акты проектының җайга салу йогынтысы дәрәҗәсен;

тәкъдим ителә торган җайга салу ысулы хәл итәргә йөз тоткан проблеманың тасвирнамәсен, тикшерелә торган проблема булуга бәйле рәвештә барлыкка килә торган тискәре нәтиҗәләрне бәяләүне;

тәкъдим ителә торган җайга салу максатларын;

тәкъдим ителә торган җайга салуны һәм проблеманы хәл итүнең мөмкин булган башка ысулларын тасвирлауны;

эшмәкәрлек һәм инвестиция эшчәнлеге субъектларының төп төркемнәрен, Татарстан Республикасы дәүләт хакимияте органнарын, җирле үзидарә органнарын, шулай ук тәкъдим ителә торган хокукый җайга салу мәнфәгатьләренә кагылачак оешмаларны;

мәнфәгатьләренә тәкъдим ителә торган хокукый җайга салу кагылачак эшмәкәрлек һәм инвестиция эшчәнлеге субъектлары санын бәяләүне;

Татарстан Республикасы дәүләт хакимияте органнарының һәм җирле үзидарә органнарының яңа функцияләрен, вәкаләтләрен, бурычларын һәм хокукларын яки аларның үзгәрүе турындагы мәгълүматларны, шулай ук аларны тормышка ашыру тәртибен;

Татарстан Республикасы бюджеты чыгымнарын (керемнәрен) алдан бәяләүне;

эшмәкәрлек һәм инвестиция эшчәнлеге субъектлары өчен яңа бурычларны йә булган бурычларның эчтәлеге үзгәрүне, шулай ук аларның үтәлешен оештыру тәртибен;

эшмәкәрлек һәм инвестиция эшчәнлеге субъектларының билгеләнгән бурычларны үтәү зарурлыгына йә мондый бурычларның эчтәлеге үзгәрүгә бәйле булган чыгымнарын бәяләүне;

проблеманы җайга салуның тәкъдим ителгән ысулы белән хәл иткәндә килеп чыгу ихтималы булган куркынычларны һәм тискәре зыяннар китереп чыгара торган куркынычларны;

норматив хокук акты үз көченә керергә күздә тотыла торган дата, күчеш чорын һәм (яки) норматив хокук акты проекты үз көченә керү вакытын кичектереп тору билгеләү зарурлыгын йә тәкъдим ителә торган җайга салуны элек барлыкка килгән мөнәсәбәтләргә кагылдыру зарурлыгын бәяләү;

җайга салу максатына ирешүнең сайлап алынган ысулы нәтиҗәле булу-булмауны тикшерүдә тоту методларын тасвирлау;

җайга салуның игълан ителгән максатларына ирешү өчен кирәкле оештыру техник, методологик, мәгълүмати һәм башка чаралар;

индикатив күрсәткечләр, мониторинг программалары һәм җайга салуның игълан ителгән максатларына ирешүне бәяләүнең башка ысуллары (методлары);

хәбәрнамәне урнаштыру, тәкъдимнәр кертү вакытлары, тәкъдимнәр керткән затлар һәм аларны эшләүче тарафыннан карауның гомумиләштерелгән нәтиҗәләре турында мәгълүматлар;

эшләүче фикере буенча тәкъдим ителә торган җайга салуның нигезле булуын бәяләргә мөмкинлек бирә торган башка мәгълүматлар.

3.2.5. Ачык консультацияләр үткәрүне оештыру максатларында Җайга салу органы җыелма хисапны урнаштырган көндә үзенең рәсми сайтында норматив хокук акты проектын, җыелма хисапны һәм кызыксынучы барлык затларның тәкъдимнәрен кабул итү вакытлары, аларны кертү ысулы турында мәгълүмат һәм тиешле тәкъдимнәр җибәрү өчен кирәкле электрон адресны урнаштыра.

3.2.6. Ачык консультацияләр үткәрү норматив хокук акты проектын һәм җыелма хисапны Җайга салу органы тарафыннан рәсми сайтта урнаштыру белән бер үк вакытта башлана.

3.2.7. Җайга салу органы бу Тәртипнең 3.2.5 нче пунктында күрсәтелгән мәгълүматны урнаштырган көндә Татарстан Республикасы дәүләт хакимияте органнарына һәм бу Тәртипнең 3.1.4 нче пунктында күрсәтелгән оешмаларга ачык консультацияләр үткәрелә башлау турында хәбәр итә.

Хәбәрнамәдә түбәндәге мәгълүмат күрсәтелә:

норматив хокук акты проектын һәм җыелма хисапны урнаштыру урыны турында мәгълүматлар (тулы электрон адресы);

аның дәвамында Җайга салу органы тәкъдимнәр кабул итә торган ачык консультацияләр үткәрү вакыты һәм аларны кертү өчен аеруча уңайлы ысул.

3.2.8. Ачык консультацияләр үткәрү вакыты Җайга салу органы тарафыннан билгеләнә һәм бу Тәртипнең 3.2.5 нче пунктында күрсәтелгән мәгълүмат урнаштырылган көннән унбиш календарь көннән дә ким була алмый.

3.2.9. Ачык консультацияләр үткәрү барышында кергән тәкъдимнәрне эшкәртү билгеләнгән вакытта кергән барлык тәкъдимнәрне карый торган Җайга салу органы тарафыннан гамәлгә ашырыла. Тикшерү нәтиҗәләре буенча Җайга салу органы бу Тәртипнең 3.1.6 нчы пунктында билгеләнгән тәртиптә тәкъдимнәрнең сводкасын төзи.

3.2.10. Ачык консультацияләр нәтиҗәләре буенча Җайга салу органы норматив хокук акты проектын һәм җыелма хисапны җиренә җиткереп эшләп бетерә. Бу вакытта җыелма хисапка түбәндәгеләр кертелә:

норматив хокук акты проектына ачык консультацияләр үткәрү, аларны үткәрү вакытлары, ачык консультацияләр үткәрү турында хәбәр ителгән Татарстан Республикасы башкарма хакимият органнары һәм җәмәгатьчелек вәкилләре турында мәгълүматлар;

ачык консультацияләр барышында кергән тәкъдимнәр сводкасы.

3.2.11. Җыелма хисап норматив хокук акты проектын Вәкаләтле органга норматив хокук акты проектының җайга салу йогынтысын бәяләү турында бәяләмә әзерләү өчен җибәрү белән бер үк вакытта Җайга салу органы тарафыннан аның рәсми сайтында урнаштырылырга тиеш.

3.2.12. Ачык консультацияләр үткәрүгә бәйле рәвештә кергән тәкъдимнәрне карау нәтиҗәләре буенча Җайга салу органы норматив хокук акты проектын әзерләүдән баш тарту турында нигезләнгән карар кабул итә ала.

3.2.13. Норматив хокук акты проектын әзерләүдән баш тарту турында карар кабул ителгән очракта, Җайга салу органы әлеге карар кабул ителгән көндә үзенең рәсми сайтында тиешле мәгълүмат урнаштыра һәм бу турыда норматив акт проектын һәм җыелма хисап урнаштыру турында элек хәбәр ителгән, бу Тәртипнең 3.1.4 нче пунктында күрсәтелгән дәүләт хакимияте органнарына һәм оешмаларга хәбәр итә.

3.3. Эксперт советы тарафыннан норматив хокук акты проектын хуплау яки аны кире кагу турында карар кабул итү.

3.3.1. Норматив хокук акты проекты һәм җайга салу йогынтысын алдан бәйләү материаллары Эксперт советының проектка туры килә торган дәүләт (муниципаль) идарә итү функцияләрен хокукый җайга салу өчен җаваплы, Эксперт советы карары проектын әзерли торган әгъзасы яки әгъзалары тарафыннан карала.

Карар проектына проектка туры килә торган, реестрга кертелгән дәүләт (муниципаль) идарә итү функцияләре буенча экспертларның тулы исемлеге, карарны әзерләүдә катнашучы экспертлар исемлеге һәм җайга салу йогынтысын бәяләүдә катнашучылардан эшче төркем эшчәнлегендә катнашуга кергән гаризалар теркәлә.

3.3.2. Эксперт советы түбәндәгеләр турындагы карарларның берсен кабул итә:

тәкъдим ителгән җайга салуның максатка яраклы булуы һәм норматив хокук акты проектын билгеләнгән тәртиптә килештерүгә җибәрү турында;

җайга салу йогынтысын детальләп бәяләү кирәклеге һәм эшче төркемне формалаштыру, эшче төркем составы, эшче төркем җитәкчесе һәм ачык консультацияләр үткәрү вакыты турында;

тәкъдим ителгән җайга салуны һәм норматив хокук актын кабул итүне (чыгаруны) нигезләп кире кагу турында.

3.3.3. Ачык консультацияләр үткәрү вакыты Эксперт советы карар кабул иткән көннән унбиш календарь көннән дә ким һәм алтмыш календарь көннән дә артык була алмый.

3.3.4. Эшче төркем составына тикшерелә торган норматив хокук акты проекты билгеләнгән тәртип нигезендә килештерүгә җибәрелә торган Татарстан Республикасы дәүләт хакимиятенең башкарма органнары вәкилләре мәҗбүри тәртиптә кертелә.

3.3.5. Эксперт советының барлык карарлары һәм башка материаллары (ачык консультацияләр беркетмәләре, стенограммалары, тәкъдимнәр, эксперт бәяләмәләре, шул исәптән карар кабул итү барышында кабул ителмәгән һ.б.) Вәкаләтле органның рәсми сайтында урнаштырыла.

3.3.6. Вәкаләтле орган җайга салу йогынтысын бәяләүдә катнашыр дип күздә тотылучылар исемлеген мониторинг мәгълүматлары, эшче төркем әгъзалары тәкъдимнәре һәм Җайга салу органы норматив хокук актын чыгару (кабул итү) турында карар бастырып чыгарган вакыттан башлап Вәкаләтле органга кергән тәкъдимнәр (гаризалар) буенча төзи.

3.3.7. Җайга салу йогынтысын бәяләүдә катнашучыларга җайга салу йогынтысын бәяләү буенча барлык чаралар турында хәбәр ителә.

3.3.8. Җайга салу йогынтысын детальләп бәяләү Вәкаләтле орган раслаган методика нигезендә башкарыла.

3.3.9. Эксперт советы тарафыннан кабул ителгән ачык консультацияләр үткәрү турындагы карар аны кабул иткән көннән өч көн эчендә җайга салу йогынтысын алдан бәяләү материаллары белән бергә Вәкаләтле органның рәсми сайтында урнаштырыла.

3.3.10. Ачык консультацияләр үткәрү турындагы мәгълүмати хәбәр ачык тикшерелергә тиешле норматив хокук акты проекты исемен, ачык консультацияләр үткәрү вакыты, урыны турындагы мәгълүматны, ачык консультацияләрдә катнашуга гаризалар җибәрү өчен адресны үз эченә ала.

3.3.11. Ачык консультацияләр үткәрү турындагы мәгълүмати хәбәрне Вәкаләтле орган тикшерелүче норматив хокук акты проекты билгеләнгән тәртиптә килештерүгә юллана торган Татарстан Республикасы дәүләт хакимиятенең башкарма органнарына һәм бу Тәртипнең 3.1.4 нче пункты нигезендә исемлеккә кертелгән җайга салу йогынтысын бәяләүдә башка катнашучыларга адреслы рәвештә җибәрүне гамәлгә ашыра.

3.3.12. Ачык консультацияләрдә түбәндәгеләр мәҗбүри катнаша:

бу Тәртип нигезендә норматив хокук акты проекты килештерүгә җибәрелергә тиешле җайга салу йогынтысын бәяләүдә катнашучылар;

Эксперт советы әгъзасы – эшче төркем җитәкчесе;

эшче төркем әгъзалары;

Җайга салу органы вәкиле.

3.3.13. Вәкаләтле орган ачык консультацияләрнең стенограммалар, физик һәм юридик затларның кертелгән тәкъдимнәре һәм кисәтмәләре нигезендә төзелә торган беркетмәләрен рәсмиләштерә.

Күрсәтелгән беркетмәләр түбәндәгеләрне үз эченә алырга тиеш:

мәгълүмати һәм күрсәтмә материаллар составын;

ачык консультацияләрдә катнашучылар составын;

ачык консультацияләрдә катнашучыларның нигезләнгән тәкъдимнәрен кыскача бәяләүне.

Ачык консультацияләрдә катнашучылар документларны тикшергәннән соң ике эш көненнән дә соңга калмыйча үзләренең дәлилләнгән тәкъдимнәрен һәм нигезләнгән кисәтмәләрен беркетмәгә кертү өчен язма рәвештә бирә ала. Ачык консультацияләр беркетмәсен рәсмиләштерү вакыты биш эш көне тәшкил итә.

Беркетмәгә аны рәсмиләштергәннән соң иң күбе ике эш көне эчендә ачык консультацияләрдә катнашучылар тарафыннан кул куела. Үзләренең кисәтмәләрен һәм тәкъдимнәрен керткән ачык консультацияләрдә катнашучылар тарафыннан беркетмәгә кул кую мәҗбүри.

3.3.14. Ачык консультацияләр беркетмәсе һәм консультацияләр беткәннән соң ун календарь көн эчендә кертелгән язма кисәтмәләр һәм тәкъдимнәр нигезендә эшче төркем эш көннәрендә исәпләнә торган өч көн эчендә ачык консультацияләр нәтиҗәләре турында бәяләмә әзерли, ул ачык консультацияләр нәтиҗәләре турындагы бәяләмәне эшче төркем җитәкчесе раслаган көндә Вәкаләтле орган тарафыннан «Интернет» челтәрендәге рәсми сайтта эшче төркем карары буенча проектның соңгы редакциясендә файдаланылмаган тәкъдимнәр белән бергә бастырып чыгарыла.

3.3.15. Ачык консультацияләр, тикшерүләр беркетмәләрен (документларны) саклау Вәкаләтле орган тарафыннан гамәлгә ашырыла.

3.3.16. Ачык консультацияләр нәтиҗәләре турындагы бәяләмәне исәпкә алып, Эксперт советы эш көннәрендә исәпләнә торган өч көн эчендә норматив хокук акты проектын хуплау, нигезләп кире кагу яки аны, ачык консультацияләр материалларын һәм җайга салу йогынтысын детальләп бәяләүне исәпкә алып, җиренә җиткереп эшләп бетерү өчен Җайга салу органына нигезләп җибәрү турында карар кабул итә.

3.4. Татарстан Республикасы норматив хокук актларының факттагы йогынтысын бәяләү.

3.4.1. Проектларын әзерләгәндә җайга салу йогынтысын бәяләү үткәрелгән Татарстан Республикасы норматив хокук актларының факттагы йогынтысы алар үз көченә кергән вакыттан ике елдан да алданрак һәм биш елдан да соңрак булмаган вакытта бәяләнергә тиеш.

3.4.2. Норматив хокук актларының факттагы йогынтысын бәяләүне Җайга салу органыҗайга салуның игълан ителгән максатларына ирешүне, проблеманы хәл итү һәм аңа бәйле булган тискәре нәтиҗәләрне җиңеп чыгу буенча сайлап алынган ысулның нәтиҗәлелеген бәяләү, билгеләнгән җайга салуның факттагы уңай һәм тискәре нәтиҗәләрен билгеләү һәм бәяләү, шулай ук эшмәкәрлек, инвестиция эшчәнлеге һәм башка эшчәнлек субъектлары өчен кирәгеннән артык бурычлар, тыюлар, чикләүләр һәм чыгымнар, шулай ук Татарстан Республикасы бюджеты чыгымнары барлыкка килүгә китерә яки аларны кертүгә ярдәм итә торган нигезләмәләрне ачыклау максатларында үткәрә.

3.4.3. Җайга салу органы факттагы йогынтысы бәяләнергә тиешле һәр норматив хокук актына карата түбәндәге мәгълүматларны үз эченә алган факттагы йогынтыны бәяләү турында хисап әзерли:

норматив хокук актының төп реквизитларын, шул исәптән төрен, датасын, тәртип санын, исемен, редакциясен, бастырып чыгару чыганагын;

норматив хокук акты проектының җайга салу йогынтысына бәяләү үткәрү һәм аның нәтиҗәләре турындагы мәгълүматларны, шул исәптән җайга салу йогынтысын бәяләү хакындагы бәяләмәдә күрсәтелгән төп нәтиҗәләрне, шулай ук җайга салу йогынтысына бәяләү үткәрү турындагы җыелма хисапны урнаштыруның тулы электрон адресын, җайга салу йогынтысын бәяләү турындагы бәяләмәне;

норматив хокук акты һәм аның аерым нигезләмәләре үз көченә керү датасын;

эшмәкәрлек, инвестиция эшчәнлеге һәм башка эшчәнлек субъектларының төп төркемнәрен, башка кызыксынучы затларны, мәнфәгатьләренә билгеләнгән җайга салу кагыла торган дәүләт хакимияте органнарын кертеп, мондый субъектларның санын һәм норматив хокук акты һәм аның аерым нигезләмәләре гамәлдә булган вакыт эчендә аның динамикасын бәяләүне;

билгеләнгән җайга салу хисабына проблеманы хәл итү һәм аңа бәйле булган тискәре нәтиҗәләрне җиңеп чыгу дәрәҗәсен бәяләүне;

норматив хокук акты белән күздә тотылган дәүләт хакимияте органнары һәм җирле үзидарә органнары функцияләрен, вәкаләтләрен, бурычларын һәм хокукларын тормышка ашыруның нәтиҗәлелеген бәяләүне;

эшмәкәрлек, инвестиция эшчәнлеге һәм норматив хокук акты белән билгеләнгән бурычларны яки чикләүләрне үтәү зарурлыгына бәйле булган башка эшчәнлек субъектларының факттагы чыгымнарын бәяләүне;

билгеләнгән җайга салуның факттагы уңай һәм тискәре нәтиҗәләрен бәяләүне;

бюджетның тиешле чыгымнарын күрсәтеп, норматив хокук акты белән билгеләнгән җайга салуның максатына ирешүнең нәтиҗәлелеген тикшерүдә тоту методларын, оештыру-техник, методологик, мәгълүмати һәм башка чараларны тормышка ашыру турындагы мәгълүматларны;

җайга салуның игълан ителгән максатларына ирешүнең нәтиҗәлелеген бәяләүне;

эшләүче фикере буенча җайга салуның факттагы йогынтысын бәяләргә мөмкинлек бирә торган башка мәгълүматларны.

3.4.4. Ачык консультацияләр үткәрү максатларыннан чыгып, Җайга салу органы рәсми сайтта норматив хокук акты текстын урнаштырган вакытта гамәлдә булган редакциясендә, факттагы йогынтыны бәяләү турындагы хисапны һәм ачык консультацияләрдә катнашучылар өчен сораулар исемлеген урнаштыра. Норматив хокук акты буенча ачык консультацияләр вакыты утыз календарь көннән дә ким була алмый. Күрсәтелгән максатлардан чыгып, эшләүче шулай ук яраштыру органнары утырышларын, киңәшмәләр һәм башка чаралар үткәрергә мөмкин.

3.4.5. Җайга салу органы бу Тәртипнең 3.4.4 нче пунктында күрсәтелгән мәгълүмат урнаштырылган көндә Татарстан Республикасы дәүләт хакимияте органнарына һәм бу Тәртипнең 3.1.4 нче пунктында күрсәтелгән оешмаларга ачык консультацияләр үткәрелә башлау турында хәбәр итә.

3.4.6. Җайга салу органы норматив хокук акты һәм факттагы йогынтыны бәяләү турындагы хисап буенча ачык консультацияләр үткәрүгә бәйле рәвештә билгеләнгән вакытта кергән барлык тәкъдимнәрне карарга һәм, аларны исәпкә алу яки кире кагу сәбәпләре турындагы мәгълүматларны күрсәтеп, тәкъдимнәрнең сводкасын төзергә бурычлы.

3.4.7. Ачык консультацияләр нәтиҗәләре буенча Җайга салу органы тәкъдимнәр сводкасын аларны исәпкә алу яки кире кагу сәбәпләре турындагы мәгълүматларны күрсәтеп төзи һәм рәсми сайтында урнаштыра һәм факттагы йогынтыны бәяләү турындагы хисапны җиренә җиткереп эшләп бетерә.

Бу вакытта хисапка түбәндәгеләр кертелә:

норматив хокук акты һәм факттагы йогынтыны бәяләү турындагы хисап буенча ачык консультацияләр үткәрү вакытлары, аларны үткәрү барышында кергән тәкъдимнәр сводкасын урнаштыру урыны (тулы электрон адресы) һәм тәкъдимнәр керткән затлар һәм аларны эшләүче тарафыннан карау буенча гомумиләштерелгән нәтиҗәләр турында мәгълүматлар;

җайга салу билгеләнү хисабына игълан ителгән максатларга ирешү турында, проблеманы хәл итүнең һәм аңа бәйле булган тискәре нәтиҗәләрне җиңеп чыгуның нәтиҗәлелеге хакында, шулай ук норматив хокук актында эшмәкәрлек, инвестиция эшчәнлеге һәм башка эшчәнлек субъектлары өчен кирәгеннән артык бурычлар, тыюлар, чикләүләр һәм чыгымнар, шулай ук бюджет чыгымнары барлыкка килүгә китерә яки аларны кертүгә ярдәм итә торган нигезләмәләр булу турында нәтиҗәләр;

норматив хокук актын (аның аерым нигезләмәләрен) кире кагу яки үзгәртү, шулай ук норматив хокук актын чыгару өчен нигез булып торган, аның нигезендә яки аны үтәү йөзеннән чыгарылган законнарны (башка норматив хокук актларын) кире кагу яки үзгәртү;

проблеманы хәл итүгә һәм аңа бәйле булган тискәре нәтиҗәләрне җиңеп чыгуга юнәлдерелгән алынган нәтиҗәләр нигезендә әзерләнгән башка чаралар кабул итү турында тәкъдимнәр.

3.4.8. Җиренә җиткереп эшләп бетерелгән факттагы йогынтыны бәяләү турындагы хисап Җайга салу органы тарафыннан Вәкаләтле органга факттагы йогынтыны бәяләү турында бәяләмә әзерләү өчен җибәрелә һәм ачык консультацияләр үткәреп бетерелгән вакыттан унбиш календарь көннән дә соңга калмыйча бер үк вакытта рәсми сайтта урнаштырыла.

3.4.9. Җайга салу органыннан кергән факттагы йогынтыны бәяләү турындагы хисап нигезендә Вәкаләтле орган унбиш календарь көн эчендә факттагы йогынтыны бәяләү турында бәяләмә әзерли.

3.4.10. Факттагы йогынтыны бәяләү турындагы бәяләмәдә Җайга салу органының бу Тәртипне үтәве, билгеләнгән җайга салу хисабына игълан ителгән максатларга ирешү, проблеманы хәл итүнең һәм аңа бәйле булган тискәре нәтиҗәләрне җиңеп чыгуның нәтиҗәлелеге турында, шулай ук эшмәкәрлек, инвестиция эшчәнлеге һәм башка эшчәнлек субъектлары өчен кирәгеннән артык бурычлар, тыюлар, чикләүләр һәм чыгымнар, шулар ук Татарстан Республикасы бюджеты чыгымнары барлыкка килүгә китерә яки аларны кертүгә ярдәм итә торган нигезләмәләр булу хакында нәтиҗәләр ясала.

3.4.11. Факттагы йогынтыны бәяләү турында бәяләмә Вәкаләтле орган тарафыннан, берүк вакытта Җайга салу органына һәм Татарстан Республикасы Президенты каршындагы Эшкуарлар хокукларын яклау буенча вәкаләтле вәкилгә җибәрелеп, рәсми сайтта урнаштырыла.

3.4.12. Факттагы йогынтыны бәяләү турындагы бәяләмәдәге норматив хокук актын яки аның аерым нигезләмәләрен кире кагу яки үзгәртү турындагы тәкъдимнәр Җайга салу органы тарафыннан норматив хокук акты проектын әзерләү хакында карар кабул итү һәм бу Тәртип нигезендә җайга салу йогынтысын бәяләү үткәрү өчен нигез булып тора.

4. Татарстан Республикасы норматив хокук

актларына экспертиза үткәрү

4.1. Норматив хокук актларына карата норматив хокук актларына экспертиза үткәрү аларны эшләү һәм кабул итү барышында игълан ителгән җайга салу максатларына ирешүне, тәкъдим ителгән җайга салу ысулының нәтиҗәлелеген бәяләү, тәкъдим ителгән хокукый җайга салу ысулының хокук куллану практикасын анализлау ярдәмендә факттагы уңай һәм тискәре нәтиҗәләрен бәяләү максатларында гамәлгә ашырыла.

4.2. Экспертиза катнашучылары эшмәкәрлек һәм инвестиция эшчәнлеге субъектлары булган яки була ала торган мөнәсәбәтләрне җайга салучы норматив хокук актларына карата үткәрелә.

4.3. Экспертиза Татарстан Республикасы норматив хокук актларына экспертиза үткәрү планы (алга таба – план) нигезендә гамәлгә ашырыла.

4.4. Планны төзү Эксперт советы утырышлары карарларында күрсәтелгән экспертиза үткәрү турындагы тәкъдимнәр, шулай ук Вәкаләтле органга Татарстан Республикасы дәүләт хакимияте органнарыннан, эшмәкәрләрнең эшчәнлекләрен Татарстан Республикасы территориясендә гамәлгә ашыручы иҗтимагый берләшмәләре җитәкчеләреннән, эшмәкәрлек һәм инвестиция эшчәнлеге субъектларыннан кергән тәкъдимнәр нигезендә гамәлгә ашырыла.

Норматив хокук актлары планга норматив хокук акты нигезләмәләре Вәкаләтле орган мөстәкыйль рәвештә ачыклаган яки экспертиза үткәрү турындагы тәкъдимнәрне карау нәтиҗәсендә алынган эшмәкәрлек һәм инвестиция эшчәнлеген гамәлгә ашыруга нигезсез комачаулый торган шартлар тудырырга мөмкин булган (яки тудыра торган) норматив хокук акты нигезләмәләре булуга күрсәтә торган мәгълүматлар булганда кертелә.

4.5. План Вәкаләтле орган тарафыннан план чоры башлануга җиде эш көненнән дә соңга калмыйча ярты еллыкка раслана.

Расланган көннән биш эш көне эчендә план Вәкаләтле органның «Интернет» челтәрендәге рәсми сайтында урнаштырыла.

4.6. Планда һәр норматив хокук акты өчен өч айдан артмаска тиеш булган экспертиза үткәрү вакыты күздә тотыла.

Экспертиза үткәрү вакыты, кирәк булуга карап, Вәкаләтле орган җитәкчесе тарафыннан озайтылырга мөмкин, әмма озайтылу вакыты утыз календарь көннән дә артмаска тиеш.

4.7. Экспертиза барышында ачык консультацияләр, норматив хокук актына анда эшмәкәрлек һәм инвестиция эшчәнлегенә нигезсез комачаулый торган нигезләмәләр булу-булмау буенча тикшеренү үткәрелә һәм норматив хокук актына экспертиза үткәрелү турында нигезле бәяләмә (алга таба – бәяләмә) төзелә.

4.8. Ачык консультацияләр экспертиза үткәрә башлау өчен билгеләнгән көннән календарь көннәрдә исәпләнә торган утыз көн эчендә үткәрелә.

Вәкаләтле органның «Интернет» челтәрендәге рәсми сайтында экспертиза үткәрә башлау көненә җиде календарь көн кала, ачык консультацияләр үткәрә башлау һәм үткәреп бетерү вакытларын күрсәтеп, экспертиза үткәрү турында хәбәрнамә урнаштырыла.

4.9. Вәкаләтле орган Җайга салу органы – эшләүчедән экспертиза үткәрү өчен кирәк булган, тиешле иҗтимагый мөнәсәбәтләрне дәүләт тарафыннан җайга салу зарурлыгы нигезләнә торган мәгълүматларны (исәп-хисапларны, нигезләүләрне) үз эченә алган материаллар соратып ала һәм аларны кертү вакытын билгели.

Вәкаләтле орган эшмәкәрлек бергәлеге вәкилләренә һәм башка кызыксынучы затларга, анда кертү вакытын тәкъдим итеп, экспертиза предметы буенча мәгълүмати-аналитик материаллар сорап мөрәҗәгать итә.

Әгәр дә актны эшләүче Вәкаләтле орган гаризасы буенча билгеләнгән вакытта экспертиза үткәрү максатлары өчен кирәкле материалларны кертмәсә, тиешле мәгълүматлар бәяләмә текстында күрсәтелергә тиеш.

4.10. Вәкаләтле орган экспертиза үткәргәндә норматив хокук актын эшләүчене, шулай ук бәйсез экспертларны җәлеп итә ала.

4.11. Вәкаләтле орган тикшеренү үткәргәндә:

ачык консультацияләр барышында кергән кисәтмәләр, тәкъдимнәр, тәгълимнамәләр, мәгълүматлар (исәп-хисаплар, нигезләүләр), мәгълүмати-аналитик материаллар карала;

норматив хокук акты нигезләмәләре аларны куллану практикасы белән үзара бәйләнештә анализлана, аларның Татарстан Республикасы законнары белән билгеләнгән хокукый җайга салу принципларына туры килү-килмәве исәпкә алына;

норматив хокук акты нигезләмәләренең эшмәкәрлек һәм инвестиция эшчәнлеге өлкәсендәге җайга салына торган мөнәсәбәтләргә тәэсир итү дәрәҗәсе һәм характеры билгеләнә;

норматив хокук акты нигезләмәләрен куллану аркасында аны гамәлгә ашыруда килеп чыккан кыенлыклар булу-булмау, шулай ук аларның тиешле мөнәсәбәтләрне дәүләт тарафыннан җайга салу максатлары өчен нигезле һәм максатка ярашлы булуы билгеләнә.

4.12. Тикшеренү барышында түбәндәге нигезләмәләр ачыклана:

норматив хокук актында Татарстан Республикасы дәүләт хакимияте органнарына яки дәүләт хезмәтләре күрсәтүче учреждениеләргә документлар бирү турында кирәгеннән артык таләпләр булу;

Татарстан Республикасы дәүләт хакимияте органнарына яки дәүләт хезмәтләре күрсәтә торган учреждениеләргә кертү өчен кирәкле документлар формасына карата кирәгеннән артык таләпләр кую;

билгеләнгән процедура бирелә торган мәгълүматның (документларның) конфиденциальлеген саклауга ярдәм итми яки закон тарафыннан саклана торган башка хокукларны бозуга китерә;

эшмәкәрлек һәм инвестиция эшчәнлеге субъекты фикере буенча норматив хокук актында эшчәнлек алып баруга нигезсез комачаулый йә шактый зур чыгымнарга китерә яки эшмәкәрлек яки инвестиция эшчәнлеген гамәлгә ашырып булмаслык итә торган нинди дә булса активлар булдыру, сатып алу, тоту, реализацияләү, шартнамә йөкләмәләре барлыкка килүгә, булуга яки туктатылуга, персонал булуга, мәгълүмат бирүгә яки документлар әзерләүгә бәйле булмаган эшләр, хезмәт күрсәтүләр гамәлгә ашыру кирәклегенә бәйле булган таләпләр булу;

Татарстан Республикасы дәүләт хакимиятенең башкарма органнары тарафыннан эшмәкәрлек яки инвестиция эшчәнлеге субъектларына карата билгеләнгән функцияләрне тормышка ашырып булмауны китереп чыгара торган кирәкле оештыру шартлары яки техник шартлар булмау;

Татарстан Республикасы берләштерелгән бюджетының нигезләнмәгән чыгымнары барлыкка килүгә китерә торган нигезләмәләр булу.

4.13. Экспертиза нәтиҗәләре буенча бәяләмә ул беткән көннән өч эш көне эчендә Вәкаләтле орган җитәкчесе тарафыннан имзалана һәм раслана.

Бәяләмә түбәндәгеләрне үз эченә ала:

норматив хокук акты, аны эшләүче турындагы мәгълүматларны;

норматив хокук актында эшмәкәрлек һәм инвестиция эшчәнлеген гамәлгә ашыру өчен нигезсез комачаулый һәм Татарстан Республикасы берләштерелгән бюджетының нигезсез чыгымнары барлыкка килүгә китерә торган ачыкланган нигезләмәләрне;

аларны бетерү ысуллары турындагы яки мондый тәкъдимнәр булмау хакындагы тәкъдимнәрне;

әзерләнгән нәтиҗәләрне нигезләүне;

үткәрелгән ачык консультацияләр, Татарстан Республикасы дәүләт органнары (Татарстан Республикасы дәүләт органнарының вазыйфаи затлары) һәм эшмәкәрлек бергәлеге вәкилләре, экспертизада катнашкан бәйсез экспертлар позициясе турындагы мәгълүматны.

4.14. Әгәр дә Вәкаләтле орган тарафынан норматив хокук актына экспертиза үткәрү нәтиҗәләре буенча анда эшмәкәрлек һәм инвестиция эшчәнлеген гамәлгә ашыруга нигезсез комачаулый торган нигезләмәләр булу ачыкланса, Вәкаләтле орган бәяләмәгә кул куелган көннән өч эш көненнән дә соңга калмыйча аны әлеге норматив хокук актына кул куйган вазыйфаи затка җибәрә.

Күрсәтелгән бәяләмә мәҗбүри каралырга тиеш.

Бәяләмәне карау нәтиҗәләре буенча күрсәтелгән норматив хокук актына кул куйган вазыйфаи зат яки ул вәкаләт биргән вазыйфаи зат әлеге бәяләмәне алган көннән ун эш көненнән дә соңга калмыйча Вәкаләтле органга бәяләмәдәге нәтиҗәләр белән килешүе, норматив хокук актының эшмәкәрлек һәм инвестиция эшчәнлеген гамәлгә ашыруга нигезсез комачаулый торган нигезләмәләрен бетерү буенча планлаштырыла торган гамәлләр һәм аларны бетерү вакытлары йә бәяләмәдәге нәтиҗәләр белән килешмәү турында нигезле җавап җибәрә.

4.15. Әгәр дә норматив хокук актына Вәкаләтле орган тарафыннан экспертиза үткәрү нәтиҗәләре буенча анда эшмәкәрлек һәм инвестиция эшчәнлеген гамәлгә ашыруга нигезсез комачаулый торган нигезләмәләр булу ачыкланмаса, Вәкаләтле орган әлеге норматив хокук актына кул куйган вазыйфаи затка хәбәрдар булу өчен аңа кул куелган биш эш көне эчендә бәяләмә җибәрә.

4.16. Планны үтәү йомгаклары Вәкаләтле органның «Интернет» челтәрендәге рәсми сайтында яңа план чоры башланган көннән унбиш календарь көннән дә соңга калмыйча урнаштырыла.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_